b'\n_START_ARTICLE_\nPalarong Olimpiko sa Tag-init 2004\n_START_SECTION_\nMga maskot\n_START_PARAGRAPH_\nAng mga maskot ay naging kaugalian sa mga Palarong Olimpiko mula Palarong Olimpiko sa Taglamig 1968 sa Grenoble, Pransiya. Ang palarong Atenas ay may dalawang opisyal na maskot: sina Athin\xc3\xa1 at Ph\xc3\xa9vos (pagbigkas sa Griyego, Athina at Fivos). Ang mga magkapatid na babae at lalaki ay ipinangalan mula kay Athena, ang diyosa ng karunungan, estratehiya, at digmaan, at Phoebus, ang diyos ng liwanag at musika. Sila ay tinularan sa pamamagitan ng sinaunang daidala, na ang mga ito ay mga manika na may mga pakahulugang panrelihiyon gayundin ang pagiging mga laruan.\n_START_SECTION_\nPagpasa ng sulo\n_START_PARAGRAPH_\nAng seremonya ng pag-iilaw ng Olimpikong Apoy ay ginanap noong Marso 25 sa Sinaunang Olimpiya. Sa unang pagkakataon nang kahit kailan, naglakbay ang apoy sa buong daigdig sa pagpasa sa mga dating Olimpikong lungsod at iba pang malalaking lungsod, bago bumalik sa Gresya._NEWLINE_Ang Pandaigidigang Landas na Panghimpapawid ng Olimpikong Pagpasa ng Sulo 2004 ay opisyal na nagsimula noong 4 Hulyo 2004, nang dumampi ang apoy sa Sydney, Australia, punong-abalang lungsod ng Palarong Olimpiko sa Tag-init 2000._NEWLINE_ Sydney, Australia (2000)_NEWLINE_ Melbourne, Australia (1956)_NEWLINE_ _NEWLINE_ Tokyo, Hapon (1964)_NEWLINE_ Seoul, Timog Korea (1988)_NEWLINE_ _NEWLINE_ Beijing, Tsina (2008)_NEWLINE_ Delhi, Indiya_NEWLINE_ Cairo, Ehipto (Hilagang Aprika / Gitnang Silangan)_NEWLINE_ _NEWLINE_ Kabong Bayan, Timog Aprika (Katimugang Aprika)_NEWLINE_ Rio de Janeiro, Brasil (Timog Amerika)_NEWLINE_ Lungsod ng Mehiko, Mehiko (1968)_NEWLINE_ _NEWLINE_ Los Angeles, Estados Unidos (1932/1984)_NEWLINE_ _NEWLINE_ San Luis, Estados Unidos (1904)_NEWLINE_ Atlanta, Estados Unidos (1996)_NEWLINE_ Lungsod ng Bagong York, Estados Unidos (Punung-himpilan ng Mga Nagkakaisang Bansa)_NEWLINE_ Montreal, Canada (1976)_NEWLINE_ Antwerp, Belhika (1920)_NEWLINE_ _NEWLINE_ Bruselas, Belhika (Punung-himpilan ng Unyong Europeo)_NEWLINE_ Amsterdam, Olanda (1928)_NEWLINE_ _NEWLINE_ Geneva, Swesya_NEWLINE_ Lausanne, Swesya (Punung-himpilan ng Pandaigdigang Lupon ng Olimpiko)_NEWLINE_ Paris, Pransiya (1900/1924)_NEWLINE_ _NEWLINE_ Londres, United Kingdom (1908/1948/2012)_NEWLINE_ Madrid, Espanya_NEWLINE_ Barselona, Espanya (1992)_NEWLINE_ _NEWLINE_ Roma, Italya (1960)_NEWLINE_ _NEWLINE_ Myunik, Alemanya (1972)_NEWLINE_ _NEWLINE_ Berlin, Alemanya (1936)_NEWLINE_ _NEWLINE_ Estokolmo, Suwesa (1912)_NEWLINE_ _NEWLINE_ Helsinki, Pinlandiya (1952)_NEWLINE_ _NEWLINE_ Moskow, Rusya (1980)_NEWLINE_ _NEWLINE_ Kiyeb, Ukrayna_NEWLINE_ Istanbul, Turkiya_NEWLINE_ Sopiya, Bulgarya_NEWLINE_ Nikosya, Tsipre_NEWLINE_ Atenas, Gresya (1896/2004)\n_START_SECTION_\nSeremonya ng Pagbubukas\n_START_PARAGRAPH_\nAng malawakang napuring Seremonya ng Pagbubukas ng tagapamahalang avant garde ng pagtatanghal na si Dimitris Papaioannou ay ginanap noong 13 Agosto 2004 na nagsimula ng dalawampu\'t walong segundong baligtad na pagbibilang kasama ng mga tunog ng malakas na tibok. Nang nabuo ang pagbibilang nang baligtad, dumagundong at lumiwanag ang mga paputok sa kalangitan. Pagkatapos sumali ang mga kuwerpong pantambol at mga manunugtog ng bouzouki sa isang martsa ng pagbubukas, nagpalabas sa tabing pambidyo ang mga larawan ng pagsalipadpad, na dumadaan nang timog-kanluran mula Atenas sa pamamagitan ng Griyegong kanayunan patungong Sinaunang Olimpiya. Pagkatapos, ang isang tagatambol sa sinaunang istadyum ay sumali sa dalawahang pagtatambol sa isang tagatambol sa punong istadyum sa Atenas, na sumasanib ang likas na sinaunang palarong Olimpiko sa makabago bilang pagsasasimbolo. Sa huling bahagi ng dalawahang pagtambol, isang lumiliyab na pana ay nasibad mula sa tabing pambidyo (simbolikong mula sa sinauanng Olimpiya) patungo sa sumasalamin na sanaw, kung saan nagbunga ang apoy na bumuga sa gitna ng istadyum na naglilikha ng lumiliyab na apoy ng mga Olimpikong singsing sa sanaw. Ang Seremonya ng Pagbubukas ay isang makulay at magarbong pangtatanghal ng sinauanng kasaysayan at kulturang Griyego na bumabaliktanaw sa mga pinagmulang pangmitolohiyang ito. Nagsimula ang programa na ang batang Griyego na naglalayag ng \'bangkang-papel\' patungo sa istadyum na gumagawayway ng watawat ng bansa sa musikang eter ng Hadjidakis at pagkatapos nagpakita ang isang taong-kabayo, kasunod ang isang malaking ulo ng sikladikong pigurin na sa huli nabasag sa mga piraso na sumasagisag ng mga pulong Griyego. Sa loob ng sikladikong ulo ay isang Elenistikong representasyon ng katawan ng tao, na sumasalamin ang kaisipan at paniniwala sa kasukdulanna sumasalamin sa Griyegong sining. Isang tao ay nakitang tumatalan sa lumilipad na kubo na sumasagisag ng walang hanggang \'paghihiwalay\' ng tao sa pagitan ng matinding damdamin at katwiran kasunod ang isang pares ng mga batang mangingibig na mapaglarong naghahabol sa isa\'t isa habang ang diyos na si Eros ay lumilipad nang umiibabaw sa kanila. Kasunod doon isang makulay na paradang bangkilas na nagpapahiwatig ng pagtatala tungkol sa kasaysayang Griyego mula sa sinaunang kabihasnang Minoyka sa makabagong panahon._NEWLINE_Humantong ang Seremonya ng Pagbubukas sa pagliliwanag ng Olimpikong Kawang ng gintong medalistang manlalaro ng paglalayang ng 1996 na si Nikolaos Kaklamanakis. Ang malaking kawang, na naestilo sa Olimpikong Sulo ng Atenas 2004, ay uminog nang pababa upang masindihan niya, bago inangat nang dahan-dahan at itinaas ang apoy nang mataas sa pangingibabaw ng istadyum.\n_START_SECTION_\nParada ng mga bansa\n_START_PARAGRAPH_\nKasunod ang mga makasining pagtatanghal, pumasok ang isang parada ng mga bansa sa istadyum na may humigit na 10,500 manlalaro na naglakad sa ilalim ng mga bandila ng mga 201 bansa. Isinaayos ang mga bansa ayon sa alpabetong Griyego na ginawang huling lima ang Pilipinas, Pinlandiya, Pidyi, Tsile, at Hong Kong na pumasok sa istadyum bago ang mga kinatawang Griyego. Sa okasyong ito, sa pagsunod ng nakaugalian na ang delegasyon ng Gresya ay magbubukas ng parada at isasara ito ng punong-abalang bansa, ang tagadala ng Griyegong watawat ay magbubukas ng parada at isasara ito ng lahat ng mga kinatawang Griyego. Batay sa tugon ng mga manonood, ang makabagbag-damdaming mataas na pananaw ng parada ay ang pagpasok ng mga kinatawan mula sa Apganistan na naging liban mula sa Olimpiko at may mga kababaiang mananaligsa sa unang pagkakataon. Ang mga kinatawan ng Irak ay kumanaw din ng mga damdamin. Nakilala rin ang martsa ng simbolikong pagsasama ng mga manlalaro mula sa Hilagang Korea at Timog Korea sa ilalim ng Koriyanong Watawat ng Pinagkaisahan. Ang mga bansa ng Kiribati ay napasinaya sa palarong ito at ang Silangang Timor ay napasinaya sa ilalim ng sariling watawat.\n_START_SECTION_\nSeremonya ng Pagtatapos\n_START_PARAGRAPH_\nNagtapos ang Palaro noong 29 Agosto 2004. Ang seremonya ng pagtatapos ay ginanap sa Olimpikong Istadyum ng Atenas, kung saan binuksan ang Palaro nang 16 na araw na nakararaan. Halos 70,000 katao ang nagtipon sa istadyum upang mapanood ang seremonya._NEWLINE_Ang unang bahagi ng seremonya ay nagkalat ng pagtatanghal ng iba\'t ibang mang-aawit na Griyego, at nagpalabas ng mga nakaugaliang sayaw na Griyego mula sa iba\'t ibang rehiyon ng Gresya (Kreta, Ponto, Tesalya, atbp.). Ang kaganapan ay binalak upang maging tampok bilang pagmamalaki ng mga Griyego ang kanilang kultura at bansa na maipakita sa buong daigdig._NEWLINE_Ang isang bahagi ng seremonya ng pagtatapos ay ang palitan ng Olimpikong watawat ng palarong Antwerp sa pagitan ng pununglungsod ng Atenas at ang pununglungsod ng Beijing, punong-abalang lungsod ng susunod na palarong Olimpiko. Pagkatapos ng palitan ng watawat isang pagtatanghal mula sa mga kinatawan ng Beijing ay itinanghal ng isang sulyap sa kulturang Tsino upang ipakita sa buong daigdig. Ang mga mag-aaral ng Pamantasang Beijing (na sila ay nagkamaling natukoy bilang Twelve Girls Band) ay umawit na Mo Li Hua (Bulaklak na Hasmin) at ang seremonya ng medalya para sa huling kaganapan ng Olimpiyada, ang panlalaking maraton, ay napangasiwa, kung saan nanalo si Stefano Baldini ng Italya._NEWLINE_Ang tagapagdala ng watawat mula sa bawat delegasyon ng bansa ay pagkatapos pumasok sa may entablado, kasunod ang mga mananaligsa._NEWLINE_Naghatid ng mga maiikling talumpati sina Gianna Angelopoulos-Daskalaki, Pangulo ng Lupon sa Pagsasaayos, at ng Pangulong Dr. Jacques Rogge ng IOC, na inilarawan ang Olimpikong Atenas bilang "di-malimutang Palaro na may pangarap"._NEWLINE_Ito ay nakatala na si Dr. Rogge ay dating nakapagpahayag na ibabali niya ang nakaugalian sa kanyang talumpati ng pagtatapos bilang Pangulo ng IOC at doon hindi niya gagamitin ang mga wika ng kanyang sinundang Juan Antonio Samaranch, na palagi niyang sinasabing \'ito ay pinakamaganadang palaro sa lahat ng panahon\'. Nakapaglarawan ni Dr. Rogge ang Lungsod Salt Lake 2002 bilang "mabunying palaro" at sa kasunod itinuloy pagkatapos ng Atenas 2004 at inilarawan ang Turino 2006 bilang "likas na katangi-tanging palaro"._NEWLINE_Ang mga pambansang awit ng Gresya at Tsina ay tinugtog sa seremonya ng paglipat kasabay ang pagtaas ng mga parehong watawat ng mga bansa. Ipinasa ng Pununglungsod ng Atenas, Dora Bakoyianni, ang Olimpikong Watawat sa Pununglungsod ng Beijing, Wang Qishan. Pagkatapos ng maikling pangkulturang pagtatanghal ng mga Tsinong aktor, mananayaw, at mga manunugtog sa ilalim ng direksiyon ng tanyag na Tsinong direktor Zhang Yimou, ipinahayag ni Rogge na ang tapos na ang Palarong Olimpiko._NEWLINE_Isang batang Griyega, Fotini Papaleonidopoulou, ay nagsindi ng simbolikong parol na may Olimpikong Apoy at ipinasa sa mga ibang bata bago "maapula" ang apoy sa kawang sa pamamagitan ng paghipan ng singasing ng apoy._NEWLINE_Ang seremonya ay natapos na may sari-saring pangmusikang pagtatanghal ng mga griyegong mang-aawit, kabilang sina George Dalaras, Haris Alexiou, Anna Vissi, Sakis Rouvas, Eleftheria Arvanitaki, Alkistis Protopsalti, Antonis Remos, Mixalis Xatzigiannis, Marinella at Dimitra Galani, na ang mga libong manlalaro ay dinala ang mga simbolikong dekorasyon sa entablado ng istadyum.'